Bernhard Gröschel

**Bernhard Gröschel** [ˈbɛʁnhaʁt ˈgʁøːʃəl] (Nový Bor, 19. lipnja 1939. – Münster, 4. listopada 2009.), njemački lingvist, slavist i serbokroatist. U svojem kapitalnom djelu *[[#Djelo|Srpskohrvatski jezik između lingvistike i politike]]* (*Das Serbokroatische zwischen Linguistik und Politik*, 2009) kritički je prikazao političku diobu srpskohrvatskog jezika.

## Biografija
Studirao je slavistiku, opću lingvistiku te komunikologiju i fonetiku na Univerzitetu u Bonu, gdje je doktorirao 1967. godine. Tamo je narednih deset godina bio visokoškolski nastavnik na Institutu za lingvistiku i Institutu za komunikologiju. Godine 1977. je prešao na Institut za opću lingvistiku Univerziteta u Münsteru, gdje je nakon odlaska u mirovinu 2004. nastavio predavati i narednih pet godina.

## Djelo
Napisao je desetak knjiga i veći broj drugih lingvističkih radova. Iako je još za 2001. najavljen izlazak njegove knjige o srpskohrvatskom, nastavio je intenzivno nadograđivati taj rukopis utrkujući se s čitanjem enormne produkcije novoizašle literature o istraživanoj temi, da bi godine 2009. završio i objavio svoje životno djelo koje je u popisu literature obuhvatilo preko 1.500 bibliografskih jedinica. Ta monografija, u kojoj se lingvističkim dokazima obračunava s politizacijom lingvistike i dokazuje da Hrvati, Srbi, Bošnjaci i Crnogorci govore varijantama istog jezika, dobila je brojne pohvalne recenzije u njemačkim slavističkim časopisima, npr. *Zeitschrift für Slavische Philologie* (67/1, Heidelberg 2010), *Zeitschrift für Balkanologie* (46/2, Wiesbaden 2010), *Osteuropa* (60/9, Stuttgart 2010), a i na engleskom govornom području. U zagrebačkom časopisu *[[Književna republika]]* (7/10-12, 2009) odmah po izlasku knjige je Snježana Kordić prva objavila opširnu recenziju koja je jako uzburkala kroatističke i druge nacionalističke krugove u južnoslavenskoj filologiji. Mjesec dana nakon što mu je desetogodišnje istraživanje ugledalo svjetlo dana Bernhard Gröschel je nađen mrtav.

## Knjige
* *Die Sprache Ivan Vyšenśkyjs: Untersuchungen und Materialien zur historischen Grammatik des Ukrainischen*, Böhlau Verlag, Köln i Wien 1972, str. 384 (Slavistische Forschungen, Bd. 13) . . . . .
* *Materialistische Sprachwissenschaft*, Beltz, Weinheim in Basel 1978, str. 239 (Pragmalinguistik, Bd. 15) 
* *Sprachnorm, Sprachplanung und Sprachpflege*, Institut für Allgemeine Sprachwissenschaft der Westfälischen Wilhelms-Universität, Münster 1982, str. 232 (Studium Sprachwissenschaft, Bd. 6)
* (u suautorstvu s Elenom Parwanowom) *Russisch-deutsches Wörterbuch der linguistischen Terminologie: Band 1 und 2*, Institut für Allgemeine Sprachwissenschaft der Westfälischen Wilhelms-Universität, Münster 1985, str. 935 (Studium Sprachwissenschaft, Beiheft 3)
* *Die Presse Oberschlesiens von den Anfängen bis zum Jahre 1945: Dokumentation und Strukturbeschreibung*, Gebr. Mann, Berlin 1993, str. 447 (Schriften der Stiftung Haus Oberschlesien: Landeskundliche Reihe, Bd. 4) 
* *Studien und Materialien zur oberschlesischen Tendenzpublizistik des 19. und 20. Jahrhunderts*, Gebr. Mann, Berlin 1993, str. 219 (Schriften der Stiftung Haus Oberschlesien: Landeskundliche Reihe, Bd. 5) 
* *Themen und Tendenzen in Schlagzeilen der Kattowitzer Zeitung und des Oberschlesischen Kuriers 1925 - 1939: Analyse der Berichterstattung zur Lage der deutschen Minderheit in Ostoberschlesien*, Gebr. Mann, Berlin 1993, str. 188 (Schriften der Stiftung Haus Oberschlesien: Landeskundliche Reihe, Bd. 6) 
* (u suautorstvu s Clemensom-Peterom Herbermannom i Ulrichom Hermannom Waßnerom) *Sprache & Sprachen: Teil 1: Fachsystematik der allgemeinen Sprachwissenschaft und Sprachensystematik ; mit ausführlichen Terminologie- und Namenregistern*, Harrassowitz, Wiesbaden 1997, str. 630, 
* (u suautorstvu s Clemensom-Peterom Herbermannom i Ulrichom Hermannom Waßnerom) *Sprache & Sprachen: Teil 2: Thesaurus zur allgemeinen Sprachwissenschaft und Sprachenthesaurus*, Harrassowitz, Wiesbaden 2002, str. 389, 
*  . . Inhaltsverzeichnis.

## Povezano

* Spisak lingvista
* Policentrični jezik

* Uzajamna razumljivost
* Srpskohrvatski jezik

## Izvori

## Vanjske veze
* Biografija Bernharda Gröschela unutar sažetka njegove posljednje knjige 
* Naslovnica posljednje knjige Bernharda Gröschel u Open Library
* Indeksiranost posljednje knjige Bernharda Gröschel u LibraryThing
* Bibliografija knjiga Bernharda Gröschela u katalogu Njemačke nacionalne knjižnice
* Djela čiji je autor Bernharda Gröschela  u međunarodnoj normativnoj datoteci VIAF
* 
* Djela čiji je autor ili tema Bernhard Gröschel u biblioteci Internet Archive
* Knjige kojima je autor Bernhard Gröschel dostupne u digitalnoj biblioteci HathiTrust
* Posljednja knjiga Bernharda Gröschela  u The Linguist List